ผมเคยช่วยตัวเองแบบหนักหน่วงจนเกิดอาการแซบและรอยฟอกซำ้ที่อวัยวะเพศจะสามารถรักษาให้หายขาดได้ไหมครับผม
สวัสดีค่ะ เยื่อบุที่บริเวณปลายอวัยวะเพศชายเป็นผิวหนังที่บอบบาง การไปถูไถบ่อยๆหรือถูไถอย่างรุนแรงเกินไปเช่นการช่วยตัวเองอาจทำให้มีการถลอกหรือการอักเสบหรือติดเชื้อขี้นมาได้ง่ายโดยอาการแสบและรอยฟกช้ำที่อวัยวะเพศจากเหตุการณ์ดังกล่าวนั้น ถ้าเป็นไม่ใหญ่มาก มักจะค่อยๆดีขึ้นได้เองแต่หากเป็นแผลหรือรอยฟกช้ำขนาดใหญ่ เจ็บปวดมาก พักการช่วยตัวเองแล้วก็ยังไม่ทุเลา มีปัสสาวะแสบขัดร่วมด้วย ควรไปพบแพทย์เพื่อตรวจร่างกายดูเพิ่มเติม อาจจะต้องได้ยาแก้ปวดและยาฆ่าเชื้อภายใต้การดูแลของแพทย์ต่อไปเบื้องต้นงดการทำกิจกรรมทางเพศทุกชนิด ใส่เสื้อผ้าที่ไม่รัดและอับชื้นบริเวณดังกล่าว และไม่ควรกระทำการรุนแรงกับอวัยวะเพศชายเพราะอย่างที่กล่าวไปว่าเป็นเยื่อบุที่ค่อนข้างจะบอบบางและมีแผลหรือรอยฟกช้ำได้ง่ายค่ะ